ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ቅልውላው ትግራይ፡ ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 16 ጥሪ 2021 ኣብ ዝሓለፈ ሰሙን ኣብ ትግራይ ተታሒዞም ናብ ኣዲስ ኣበባ ካብ ሞንጎ ዝተወሰዱ ላዕለዎት መሪሕነት ህወሓት ኣይተ ስብሓት ነጋን ወይዘሮ ኬርያ ኢብራሂምን ዝርከብዎም ተጠርጠርቲ ትማሊ ዓርቢ ናብ ቤት ፍርዲ ቀሪቦም። ኣገልግሎት ዜና ኢትዮጵያ ከምዝጸብጸቦ፡ ምስቲ ኣብ ትግራይ ዝተወለዐ ጎንጺ ብዝተሓሓዝ ዝተጠርጠሩ 20 መሪሕነት'ዮም ናብ ቤት ፍርዲ ዝቐረቡ። ኣብ ኣዲስ ኣበባ ዝርከብ ቀዳማይ ደረጃ ቤት ፍርዲ ፌደራል ምድብ መጋባእያ ኣራዳ ዝቐረቡ ኮይኖም፤ ኣይተ ስብሓት ነጋ፣ ወይዘሮ ኬሪያ ኢብራሂም፣ ኣብርሃም ተኸስተ (ዶ/ር)፣ ወይዘሮ ቅዱሳን ነጋ፣ ወ/ሮ ሙሉ ገብረእግዚኣብሄርን ኣይተ ኣባዲ ዘሞን ይርከብዎም። ሕብረት ኤውሮጳ ኣብ ትግራይ ብዘይገደብ መገዲ ክኽፈተሉ ሓቲቱ ሰራዊት ምክልኻል ኢትዮጵያ ንገለ መራሕቲ ህወሓት ‘ቀቲለን ማሪኸን’ ኢሉ ሰራዊት ኤርትራ ካብ ትግራይ ንክወጽእ ህዝቢ 'ብተደጋጋሚ' ይጠልብ ከምዘሎ ግዝያዊ ከንቲባ መቐለ ኣረጋጊጹ እቶም ናብ ቤት ፍርዲ ዝቐረቡ ላዕለዎት መሪሕነት ህወሓት፡ 'ሕገ መንግስታዊ ስርዓት ንምፍራስ ዘይሕጋዊ ጉጅለ ብምውዳብ ኣብ ልዕሊ ሰራዊት እዚ ሰሜን መጥቃዕቲ ክፍጸም ብምግባር፤ መናእሰይ ናብ ኲናት ክወፍሩ ብምልዕዓል፤ መኸዘኒ ነዳዲ ክዝመት ብምግባር፤ ህይወት ብዙሓት ኣባላት ሰራዊት ምክልኻል ክጠፍእ ብምግባር' ብዝብሉ ጉዳያት ከምዝተጠርጠሩ ሃገራዊት ቴሌቪዥን - ኢቢሲ - ጸብጺባ። ብተወሳኺ'ውን ስልጣኖም ብዘይኣገባብ ብምጥቃም ምስ ዝተፈላለያ ሃገራት ርክብ ንምፍጣር፣ ገንዘብ ንምትእኽኻብ፣ ኣብ ከተማታት ጎንደርን ባህርዳርን ዝርከቡ መዕርፎ ነፈርቲ ሮኬት ክትኮስ ብምግባር ህይወት ንጹሃን ዜጋታት ክጠፍእ ኣብ ምግባር ዝብሉ ገበናት ከምዝተሳተፉ ጉጅለ ምርመራ ገበን ፖሊስ ፌደራል ነቲ ቤት ፍርዲ ኣረዲኡ። እቶም ላዕለዎት መሪሕነት ህወሓት ብወገኖም ፖሊስ ንዘቕረቦም ገበናት ኩሉ ከምዘይወዓልዎም ነቲ ቤት ፍርዲ ከምዝገለጹ ተሓቢሩ። ካብ ሞንጎ እቶም ጉዳዮም ኣብ ቤት ፍርዲ ዝተረኣየ ተጠርጠርቲ ግን ርእሰ ምምሕዳር ትግራይ ነበር ኣይተ ኣባይ ወልዱን ምኽትል ከንቲባ ከተማ ኣዲስ ኣበባን ሓላፊ ቢሮ ትራንስፖርት እታ ከተማ ዝነበረን ሰለሞን ኪዳነ (ዶ/ር) ኣብ ሕክምና ብምንባሮም ኣብቲ መጋባእያ ኣይቀረቡን። ነቲ ጉዳይ ዝምርምር ዘሎ ፖሊስ ኣብ ልዕሊ እቶም 20 ተጠርጠርቲ ንዘካይዶ ምጽራይ 14 ተወሳኺ መዓልቲ ክወሃቦ ነቲ ቤት ፍርዲ ብምሕታቱ ፍቓድ ረኺቡ'ሎ። 24 ጥቅምቲ 2013 ኣቆጻጽራ ኢትዮጵያ መሪሕነት ህወሓት ኣብ ልዕሊ እዚ ሰሜን መጥቃዕቲ ክፍጸም ገይሮም ድሕሪ ምባሉ፤ ኣብ ትግራይ ኲናት ተወሊዑ'ዩ። ህወሓት ካብ ስልጣን ምስተኣለየ ከኣ ዝተፈላለዩ ኣብቲ ውድብ ዝነበሩ መሪሕነት ይድለዩ ኣለዉ። ዋና ዓቃቢ ሕግን ፖሊስ ፌደራልን ኣብ ልዕሊ ወተሃደራውን ፖለቲካውን መሪሕነት ህወሓት ትእዛዝ ማእሰርቲ ከምዘውጽኡ ይዝከር። መዝነት ናይቶም ዝተወሰኑ ናብ ቤት ፍርዲ ዝቐረቡ?
